钦定古今图书集成/明伦汇编/闺媛典/第304卷 > 皇清三十七 > 王奇瑾妾李氏〈薛氏附〉
## 钦定古今图书集成/明伦汇编/闺媛典/第304卷 > 皇清三十七 > 王奇瑾妾李氏〈薛氏附〉

按《洋县志》：李氏乡官王奇瑾妾。瑾疾笃，谓李氏曰：“‘汝年少无子，合再适’。李曰：‘妾分固微贱，然从一而终，妇道无异，亦在夫人之立志耳’。” 泣不受命。瑾怜其志笃，遂以季子猷炳之次子启睿与为子。瑾亡，为启睿娶薛氏，生子延龄。数年启睿没，又数年，延龄亦丧。李劝薛云：“汝年甚少，可再适，勿以我为念。” 薛痛哭，矢死靡他，绩纺奉养，迄三十馀年。邑令旌表。